Baronovová údajne označila Putinovu vládu za totalitnú a dodala, že "zmenila životy Rusov na nekonečné peklo".
Šéfredaktorka ruského vydania spravodajskej televíznej siete Russia Today (RT) Marija Baronovová rezignovala na svoju funkciu na protest proti ruskej invázii na Ukrajine. Toto rozhodnutie oznámila v rozhovore ruského serveru Znak, ktorý medzičasom zablokovali. Obsah rozhovoru však zachytili aj iné svetové médiá ako Express či Fox News.
RT patrí medzi propagandistické médiá podporované Putinom. Baronovová zaujala proti invázii odmietavý postoj už v príspevku na Telegrame zverejnenom 26. februára, v ktorom údajne označila Putinovu vládu za totalitnú a dodala, že "zmenila životy Rusov na nekonečné peklo". Povedala: "Naši starí otcovia za toto nebojovali. A teraz ich zradili." Ešte pred týždňom pritom písala o "propagande NATO" a "rusofóbii", napokon však pripustila, že sa mýlila.
Maria Baronova is not RT's editor in chief, as many have tweeted. but she did resign as a journalist with RT with these words (translated below). *She had previously criticized Putin and even organized protests in the past: https://t.co/xkXlE5G4mo pic.twitter.com/5WCgQCrZ8l— Nicole Perlroth 🌻 (@nicoleperlroth) March 4, 2022
Zúčastnila sa na protivládnych protestoch
Denník The New Yorker v roku 2019 písal, že Baronovová bola v júni 2012 obvinená z podnecovania masových nepokojov za to, že sa zúčastnila na protivládnych protestoch. Novinárku vtedy údajne zadržali, "aby vystrašili ľudí, aby opäť neprotestovali".
Táto správa prichádza krátko po tom, čo sa ukázalo, že štátom kontrolovaná televízia financovaná Moskvou zmizla zo všetkých vysielacích platforiem v Spojenom kráľovstve.
Portál Echo24 píše, že RT sa nedávno ocitla na sankčnom zozname Západu, ktorý uvalil sankcie na sedem ruských bánk, čím ich vylúčil z medzinárodného platobného systému SWIFT. Pre dezinformačný obsah zakázal aj televíziu Russia Today a web Sputnik.